Ace Magashule steel Afrikaner erfenis en word ondersoek vir sy betrokkenheid in diefstal van waardevolle Pierneef skildery | SAUK.co.za - Nuus.info
Die Sekretaris Generaal van die ANC en voormalige Vrystaatse Premier, Ace Magashule, word ondersoek vir sy betrokkenheid in die diefstal van 'n waardevolle skildery van die beroemde Suid-Afrikaanse landskapskilder, Hendrik Pierneef.
Die skildery, waarvan die waarde bereken word op tussen 6 en 8 miljoen rand, behoort aan die Vrystaatse regering en was toegesluit in die kluis van die Premier se kantoor. Toe Magashule in Februarie vanjaar sy kantoor ontruim, het die skildery glo "per ongeluk" deurmekaar geraak met sy persoonlike besittings en is na sy huis geneem.
Heel duidelik het Ace, soos die res van die ANC, geen idee van die waarde van 'n Pierneef of enigiets anders van kultuurhistoriese waarde in Suid-Afrika nie. Hy gee die skildery as 'n geskenk aan ene Ricardo Mettler wat 'n groot aanhanger van Ace is en deel was van sy veiligheidspan. Mettler gee dit weer aan 'n Bloemfonteinse sakeman wat toe die bekende afslaers Strauss en Co nader vir 'n waardasie.
Dié is dadelik agterdogtig oor die oorsprong van die skildery, doen navraag en ontdek dat dit deel van die Vrystaatse Provinsiale versameling is en dat die skildery spoorloos uit die kluis verdwyn het.
Die ANC het nog gladnie gereageer op die storie nie.
Dis maar net weer 'n voorbeeld van die totale gebrek aan respek waarmee die kosbaarste van ons erfenis, wat op 'n skinkbord aan barbare oorhandig is, behandel word. Front nasionaal is net dankbaar dat die skildery terug gevind is en hoop dat die skuldiges aangekla en vervolg sal word.
Geplaas deur: Front Nasionaal
« Gemeenskapsleiers in Khayelitsha sê openlik dat hulle nie die DA daar soek
Kommerwekkend hoe 800 vuurwapens verlore of gesteel is by polisiebeamptes,as ook 18 000 vuurwapens van publieke sektor opsoek is »